Šilka
Šilka (rus. Шилка) – upė Rusijoje, Užbaikalėje; Amūro upės ištaka. Susidaro susiliejus Onono ir Ingodos upėms. Teka į šiaurės rytus Užbaikalės krašto teritorija, giliu slėniu tarp Šilkos ir Amazaro kalnagūbrių šiaurėje ir Borščiovo kalnagūbrio pietuose. Kinijos pasienyje susilieja su Argūne ir sudaro Amūrą. Didžiausi intakai: Nerčia, Kuenga, Čiornaja (kairieji). Šilka užšąla paprasta nuo spalio iki balandžio. Liepos – rugpjūčio laikotarpiu patvinsta; dažni poplūdžiai. Laivuojama. Prie upės įsikūrę miestai: Šilka, Nerčinskas, Sretenskas.